**Sekcija managerk objavlja razpis za priznanje**

**VKLJUČI.VSE**

**V Sekciji managerk se zavzemamo tudi za raznolika vodstva v podjetjih, saj imajo raznolika vodstva bolj odprto organizacijsko kulturo, bolje razumejo svoje stranke, bolje inovirajo in posledično dosegajo boljši poslovni rezultat.**

S priznanjem »**Vključi.Vse**« izpostavljamo uspešna podjetja, vodstva in vodje, **ki udejanjajo in spodbujajo politiko uravnoteženosti, raznolikosti ter vključenosti v podjetju in izven njega.**

Nagrajujemo vodstva, ki z usmerjenim vodenjem najbolj upoštevajo raznolikosti med zaposlenimi in tako spodbujajo sprejemanje in vključevanje vseh. To zajema aktivno iskanje načinov za ustvarjanje vključujočega okolja, kjer se vsak zaposleni počuti cenjenega in ima možnost izražati svoje ideje ter prispevati k skupnemu uspehu podjetja. Vključuje tudi ukrepe za izenačevanje možnosti za različne skupine kot na primer: ženske v vodstvenih pozicijah, starejši, tujci ter mladi na delovnih mestih, skupnost LGTBQ+, osebe z invalidnostjo, upoštevanje kulturnih in socialnih razlik,…

**Kriteriji**

**Na razpis za priznanje se lahko prijavi podjetje**, ki ni proračunski uporabnik,

in izpolnjuje naslednje pogoje:

* ima vodstveno ekipo, ki upošteva načela raznolikosti,
* ima vsaj 40 zaposlenih,
* razpolaga z dokazili, ki potrjujejo strateško obravnavo raznolikosti v podjetju in/ali so podpisniki Listine raznolikosti.
* zadnja tri leta izkazuje uspešne poslovne rezultate.

**Odnos do raznolikosti bomo ocenjevali na različnih organizacijskih nivojih skozi:**

1. zavezanost vodstva k upoštevanju načel raznolikosti,
2. zaposlovanje in razvoj kadra,
3. komunikacija navzven in navznoter,
4. ocena učinkovitosti upravljanja raznolikosti (raznolikost dobaviteljev, strank, trgov, kupcev),
5. pozitivna podoba in ugled podjetja,
6. zunanja podpora in sodelovanje s skupnostjo

**ter:**

* **aktivnosti**, ki jih podjetje izvaja za zagotavljanje uravnoteženosti, raznolikosti in vključevanja v celotnem podjetju,
* in **rezultatov** sistematičnega pristopa k uvajanju aktivnosti za zagotavljanje upoštevanja raznolikosti.

**Izborni postopek**

Podjetja, ki želijo kandidirati najprej izpolnijo evropski barometer samoocene raznolikosti [**preko spletne ankete 1ka**](https://www.1ka.si/a/4f648b9b) (VIR ankete: sodelovanje z Listino Raznolikosti, online EU Diversity Self-Assesment Tool) ter posredujejo prijavnico.

Po prejetju samoocene in prijavnice, bomo podjetju v izpolnitev poslali dodaten kratek vprašalnik, ki je pogoj za obravnavo na seji izborne komisije. Po proučitvi vlog in zbranih finančnih podatkov bo komisija v ožji krog uvrstila **do tri podjetja, ki jih bo povabila na osebni intervju**, nato pa izbrala prejemnika priznanja Vključi.Vse, ki ga bo sekcija managerk podelila na Managerskem kongresu 2025, ki bo 2. in 3. oktobra v Portorožu.

Rok za oddajo kandidature je **30.4.2025.** Kandidaturo pošljite na e-naslov: info@zdruzenje-manager.si. Dodatne informacije dobite na 041/554-017.

Kandidatura / nominacija za priznanje

**VKLJUČI.VSE 2025**

Naziv podjetja, ki kandidira (oz. ga nominirate):

ID za DDV in matična številka:

Naslov:

Tel. in e-naslov kontaktne osebe:

Ime in priimek generalne direktorice/predsednice uprave oz. generalnega direktorja/predsednika uprave:

**Podjetje izpolnjuje razpisne pogoje** (obvezno označiti)

Ima vodstveno ekipo, ki upošteva načela raznolikosti, DA NE

ima vsaj 40 zaposlenih, DA NE razpolaga z dokazili, ki potrjujejo aktivno obravnavo raznolikosti v podjetju in DA NE

/ ali so podpisniki Listine raznolikosti.

zadnja tri leta izkazuje uspešne poslovne rezultate. DA NE

**Predlagatelj/ica kandidature**

Ime in priimek:

Podjetje:

Kratka obrazložitev kandidature:

Kontakt (telefon in e-naslov):

V/Na , dne